[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 4.3.2010

COM(2010)74 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

ΓΙΑ ΤΙΣ ΠΡΑΞΕΙΣ ΠΟΥ ΕΚΤΕΛΕΣΤΗΚΑΝ ΣΤΟ ΠΛΑΙΣΙΟ ΤΗΣ ΕΞΩΤΕΡΙΚΗΣ ΕΝΤΟΛΗΣ ΤΗΣ ΕΤΕπ ΤΟ 2008

SEC(2010)186 final

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

ΓΙΑ ΤΙΣ ΠΡΑΞΕΙΣ ΠΟΥ ΕΚΤΕΛΕΣΤΗΚΑΝ ΣΤΟ ΠΛΑΙΣΙΟ ΤΗΣ ΕΞΩΤΕΡΙΚΗΣ ΕΝΤΟΛΗΣ ΤΗΣ ΕΤΕπ ΤΟ 2008

ΠΙΝΑΚΑΣ ΠΕΡΙΕΧΟΜΕΝΩΝ

1. ΕΙΣΑΓΩΓΗ 3

2. ΠΡΑΞΕΙΣ ΧΡΗΜΑΤΟΔΟΤΗΣΗΣ 4

2.1. Επισκόπηση του όγκου της χρηματοδότησης ΕΤΕπ στις περιοχές που καλύπτονται από την απόφαση 4

2.2. Συμβολή στην επίτευξη των στόχων εξωτερικής πολιτικής 6

2.3. Τομεακή κατανομή 8

2.4. Αντίκτυπος και προστιθέμενη αξία των πράξεων της ΕΤΕπ 9

3. ΣΥΝΕΡΓΑΣΙΑ ΜΕ ΤΗΝ ΕΠΙΤΡΟΠΗ 11

4. ΣΥΝΕΡΓΑΣΙΑ ΜΕ ΔΙΕΘΝΕΙΣ ΧΡΗΜΑΤΟΠΙΣΤΩΤΙΚΟΥΣ ΟΡΓΑΝΙΣΜΟΥΣ 12

ΕΙΣΑΓΩΓΗ

Σύμφωνα με την απόφαση 633/2009/EK του Ευρωπαϊκού Κοινοβουλίου και του Συμβουλίου της 13ης Ιουλίου 2009 (η «απόφαση»), που αντικαθιστά την απόφαση 2006/1016/EΚ του Συμβουλίου για την παροχή εγγύησης της Κοινότητας στην Ευρωπαϊκή Τράπεζα Επενδύσεων (ΕΤΕπ) σε περίπτωση ζημιών από δάνεια και εγγυήσεις δανείων που χορηγούνται για έργα εκτός της Κοινότητας, η Επιτροπή πρέπει να υποβάλλει έκθεση ετησίως στο Ευρωπαϊκό Κοινοβούλιο και το Συμβούλιο σχετικά με τις πράξεις χρηματοδότησης ΕΤΕπ που διενεργούνται υπό εγγύηση, με βάση τις ετήσιες εκθέσεις που υποβάλλει η ΕΤΕπ.

Η παρούσα έκθεση (η «έκθεση») παρουσιάζει τις πράξεις χρηματοδότησης της ΕΤΕπ που πραγματοποιήθηκαν το 2008 («πράξεις στο πλαίσιο της εντολής») καθώς και τη συμβολή των πράξεων χρηματοδότησης της ΕΤΕπ στην εκπλήρωση των στόχων εξωτερικής πολιτικής της Κοινότητας, λαμβάνοντας υπόψη τους λειτουργικούς στόχους της ΕΤΕπ. Εκτός της Ένωσης, η τράπεζα χορηγεί επίσης δάνεια από τους ίδιους πόρους της και με δικό της κίνδυνο στα πλαίσια του άρθρου 16 του καταστατικού της. Η έκθεση παρουσιάζει επίσης μια περίληψη αυτών των πράξεων, προκειμένου να ολοκληρωθεί η εικόνα της δραστηριότητας της ΕΤΕπ στις περιοχές που καλύπτονται με την απόφαση. Επιπλέον, παρουσιάζει τη συνεργασία μεταξύ της ΕΤΕπ και της Επιτροπής, και μεταξύ της ΕΤΕπ και άλλων διεθνών χρηματοπιστωτικών οργανισμών (ΔΧΟ) και διμερών χορηγών.

Η απόφαση προβλέπει τη διεξαγωγή, μέχρι το 2010, μιας σημαντικής ενδιάμεσης επισκόπησης της εξωτερικής εντολής της ΕΤΕπ, υπό την εποπτεία μιας διευθύνουσας επιτροπής σοφών. Όπως προβλέπει επίσης η απόφαση, ένας εξωτερικός αξιολογητής που έχει συμβληθεί με την Επιτροπή διενεργεί αυτήν την περίοδο αξιολόγηση στα πλαίσια αυτής της ενδιάμεσης επισκόπησης. Με βάση την αξιολόγηση και τις συστάσεις της διευθύνουσας επιτροπής, η Επιτροπή θα παρουσιάσει ενδιάμεση έκθεση, που θα συνοδεύεται από πρόταση τροποποίησης της απόφασης, στο Ευρωπαϊκό Κοινοβούλιο και το Συμβούλιο για τη διαδικασία συναπόφασης το αργότερο έως τις 30 Απριλίου 2010.

Η ενδιάμεση επισκόπηση θα προσφέρει μια πιο διεξοδική αξιολόγηση του αντίκτυπου και της αποτελεσματικότητας των πράξεων της ΕΤΕπ στο πλαίσιο της εντολής σε σύγκριση με αυτή που μπορεί να επιτευχθεί στα πλαίσια της ετήσιας έκθεσης της Επιτροπής. Η έκταση της συνεργασίας με τους διεθνείς χρηματοπιστωτικούς οργανισμούς και τους διμερείς χορηγούς θα αξιολογηθεί με πληρέστερο τρόπο στην ενδιάμεση επισκόπηση, όπως απαιτείται στο άρθρο 4 παράγραφος 3 της απόφασης. Η ενδιάμεση επισκόπηση βασίζεται σε συνεντεύξεις, έρευνες, περιπτωσιολογικές μελέτες και επιτόπιες αποστολές από τους εξωτερικούς αξιολογητές, στην αξιολόγηση εκ μέρους της ΕΤΕπ, και τους σοφούς. Το περιεχόμενο της παρούσας έκθεσης έχει προσαρμοστεί με τρόπο ώστε να μην επαναλαμβάνονται οι εργασίες που εκτελούνται στο πλαίσιο της ενδιάμεσης επισκόπησης.

Η έκθεση αξιολογεί την προστιθέμενη αξία και τη συμβολή των πράξεων χρηματοδότησης ΕΤΕ στο πλαίσιο της εντολής όσον αφορά την εκπλήρωση των στόχων εξωτερικής πολιτικής της Κοινότητας με μια προσέγγιση εξέτασης βάσει εγγράφων. Το ζήτημα του εάν άλλες πράξεις από αυτές που πραγματοποιεί η ΕΤΕπ θα είχαν πιο σημαντική συμβολή στους ίδιους στόχους δεν εμπίπτει στο πεδίο της ετήσιας έκθεσης. Η έκθεση εξετάζει την προστιθέμενη αξία των σχεδίων ΕΤΕπ που υπογράφτηκαν το 2008 στο πλαίσιο της απόφασης όπως αξιολογείται από την ΕΤΕπ κατά τη διαδικασία επιλογής και αξιολόγησης των σχεδίων. Συνεπώς, οι πληροφορίες αφορούν τα σχέδια που δεν έχουν ακόμα υλοποιηθεί, η έκβαση των οποίων κατά κανόνα καλύπτεται από εκθέσεις εκ των υστέρων αξιολόγησης που συντάσσονται σε τακτική βάση από το τμήμα αξιολόγησης της ΕΤΕπ.

αναλυτικότερες πληροφορίες και στατιστικοί πίνακες για τις ανωτέρω πράξεις, επίσης σε επίπεδο σχεδίων, τομέα, χώρας και περιφέρειας, περιέχονται στο συνημμένο έγγραφο εργασίας των υπηρεσιών της Επιτροπής (εφεξής «έγγραφο εργασίας»)[1]. Οι παραπομπές στους πίνακες της παρούσας έκθεσης αναφέρονται στο έγγραφο εργασίας, εκτός αν ορίζεται διαφορετικά.

ΠΡΑΞΕΙΣ ΧΡΗΜΑΤΟΔΟΤΗΣΗΣ

Επισκόπηση του όγκου της χρηματοδότησης ΕΤΕπ στις περιοχές που καλύπτονται από την απόφαση

- Οι συνολικές υπογραφές πράξεων δανειοδότησης ΕΤΕπ στις περιοχές που καλύπτονται από την απόφαση – συμπεριλαμβανομένων τόσο των πράξεων στο πλαίσιο της εντολής, όσο και των πράξεων για τις οποίες ο κίνδυνος βαρύνει την ΕΤΕπ – παρέμειναν σταθερές, ανερχόμενες σε περίπου 5,5 δισ. ευρώ το 2007 και το 2008. Η αύξηση κατά 9% στο πλαίσιο της εντολής αντισταθμίστηκε από την αντίστοιχη μείωση των διαδικασιών ιδίου κινδύνου.

- Ο ακόλουθος πίνακας παρουσιάζει μια επισκόπηση του όγκου της χρηματοδότησης ΕΤΕπ το 2007 και το 2008 στις περιοχές που καλύπτονται από την εξωτερική εντολή.

Πίνακας 1: Χρηματοδότηση ΕΤΕ το 2007 και το 2008

Χώρες των πράξεων (εκατ. ευρώ) | Πράξεις στο πλαίσιο της εντολής | Πράξεις ιδίου κινδύνου ΕΤΕπ (2) | Σύνολο |

Συνολική εγγύηση | Κάλυψη πολιτικών κινδύνων (1) | Σύνολο |

Προστασία του περιβάλλοντος | X | X | X | X | X |

Ανάπτυξη του ιδιωτικού τομέα, ΜΜΕ | X | X | X |

Ανάπτυξη υποδομών, συμπεριλαμβανομένης της επέκτασης των ΔΕΔ | X | X | X | X |

Προενταξιακή στήριξη | X |

Υποστήριξη της παρουσίας της ΕΕ | X |

Η έκταση της συμβολής της ΕΤΕπ στην επίτευξη των πολιτικών στόχων της ΕΕ στους οποίους εστιάζεται η απόφαση παρουσιάζεται στο έγγραφο εργασίας. Πρέπει να σημειωθεί ότι οι επιχειρησιακοί στόχοι της ΕΤΕπ που απορρέουν από τους στόχους της πολιτικής της ΕΕ αναγνωρίζονται ότι αποτελούν κατάλληλα μέτρα για την εκπλήρωση των στόχων εξωτερικής πολιτικής της Κοινότητας. Αυτό ισχύει ιδιαίτερα για τις προενταξιακές χώρες, όπου ο ευρύς ορισμός της προενταξιακής στήριξης εξειδικεύθηκε σε προτεραιότητες δανεισμού της ΕΤΕπ ευθυγραμμισμένες με όσες ισχύουν εντός της ΕΕ.

Η υποστήριξη για την ενεργειακή ασφάλεια και την προστασία του περιβάλλοντος αποτελούν κοινό στόχο σε όλες τις περιοχές που καλύπτονται από την απόφαση. Οι εξειδικευμένοι κατά περιφέρεια πολιτικοί στόχοι και η αντίστοιχη δραστηριότητα χρηματοδότησης που αναπτύσσεται σε κάθε περιοχή παρουσιάζονται αναλυτικά στο έγγραφο εργασίας. Στον ακόλουθο πίνακα παρουσιάζεται ο όγκος των πράξεων ΕΤΕπ που υπογράφηκαν το 2008 στο πλαίσιο της απόφασης υπέρ των ανωτέρω στόχων και των βιώσιμων κοινοτήτων.

Πίνακας 3: Πράξεις ΕΤΕπ που υπογράφηκαν το 2008 υπέρ της ενεργειακής ασφάλειας, της προστασίας του περιβάλλοντος και των βιώσιμων κοινοτήτων

σε εκατ. ευρώ |

Ενεργειακή ασφάλεια | 403 |

Προστασία του περιβάλλοντος | 661 |

- Αντιμετώπιση της αλλαγής του κλίματος | 541 |

- πρόληψη της βιομηχανικής ρύπανσης | 55 |

- Ύδατα και υγρά απόβλητα | 65 |

Βιώσιμες κοινότητες (για αναφορά) | 1,389 |

- Αειφόρες Αστικές Μεταφορές | 819 |

- Αστική ανανέωση και αναγέννηση | 300 |

- Αστική υποδομή και δημόσιοι χώροι | 50 |

- Κοινωνική στέγαση. | 150 |

- Υγειονομική περίθαλψη | 70 |

Για να εξασφαλιστεί η σταθερότητα του εφοδιασμού με πετρέλαιο, αέριο και ηλεκτρική ενέργεια, οι επενδύσεις της ΕΤΕ προωθούν τη διαφοροποίηση όσον αφορά τους προμηθευτές ενέργειας και τις διαδρομές μεταφοράς της ενέργειας. Στο πλαίσιο αυτό, η επέκταση των διευρωπαϊκών ενεργειακών δικτύων σε τρίτες χώρες είναι μια σαφής προτεραιότητα καθώς και η αποκατάσταση των υφιστάμενων και η ανάπτυξη νέων υποδομών και δικτύων στις χώρες παραγωγής και στις χώρες διέλευσης. Η βελτιωμένη ενεργειακή αποδοτικότητα και η ενίσχυση της χρήσης ανανεώσιμης ενέργειας έχουν αποφασιστική συμβολή στην επίτευξη της βιώσιμης, ασφαλούς και ανταγωνιστικής ενέργειας, μειώνοντας ταυτόχρονα την εξάρτηση από τον εξωτερικό εφοδιασμό.

Η υποστήριξη της προστασίας του περιβάλλοντος και των βιώσιμων κοινοτήτων δόθηκε μέσω 15 σχεδίων σε όλες τις περιοχές που καλύπτονται από την απόφαση. Το μέτρο αυτό αντιπροσώπευε 2 δισ. ευρώ ή 51% της συνολικής δανειοδότησης στο πλαίσιο της εντολής και περιλάμβανε επενδύσεις για την καταπολέμηση της κλιματικής αλλαγής, τη βελτίωση του περιβάλλοντος και της υγείας και την προώθηση βιώσιμων κοινοτήτων, ιδίως για τις αστικές δημόσιες συγκοινωνίες και την ανανέωση αστικών περιοχών.

Σε γενικές γραμμές, για όλα τα σχέδια που χρηματοδοτεί, η ΕΤΕπ δίνει ιδιαίτερη προσοχή στο ζήτημα της περιβαλλοντικής αειφορίας , δίνοντας έμφαση στην αξιολόγηση του περιβαλλοντικού αντικτύπου των προτεινόμενων επενδύσεων και στην καταλληλότητα των μέτρων μετριασμού. Ειδικότερα, στις πολιτικές και τις πρακτικές δανειοδότησης της ΕΤΕπ ενσωματώνονται τα ζητήματα τα σχετικά με την κλιματική αλλαγή, τη βιοποικιλότητα και τα οικοσυστήματα. Δημόσιες διαβουλεύσεις με εσωτερικούς και εξωτερικούς ενδιαφερόμενους πραγματοποιήθηκαν το 2008 κατά την αναθεώρηση της δήλωσης σχετικά με τις περιβαλλοντικές και κοινωνικές αρχές και πρότυπα της ΕΤΕπ. Η δέσμευση της ΕΤΕπ για ορθές πρακτικές βασισμένες στις αρχές και τα πρότυπα της ΕΕ έχει συνολικά ενισχυθεί. Ειδικά στον τομέα της κλιματικής αλλαγής, τα κοινωνικά πρότυπα έχουν συνδεθεί σαφέστερα με τα ανθρώπινα δικαιώματα, έχει τονιστεί η κοινή προσέγγιση της ΕΤΕπ σε όλους τους τομείς της δραστηριότητας, και έχουν γενικά αποσαφηνιστεί οι απαιτήσεις της ΕΤΕπ.

Τομεακή κατανομή

Στον παρακάτω πίνακα 4 παρουσιάζεται επισκόπηση της περιφερειακής και τομεακής κατανομής των πράξεων της ΕΤΕπ στο πλαίσιο της απόφασης για το 2008.

Πίνακας 4: Τομεακή κατανομή των πράξεων που υπογράφηκαν το 2008 (εκατ. ευρώ)

Υψηλός | 33 (79%) | 15 (48%) | 1 (9%) | 27 (64%) |

Μεσαίος | 9 (21%) | 14 (45%) | 10 (91%) | 15 (36%) |

Μέτριος | 0 | 2 (7%) | 0 | 0 |

Χαμηλός | 0 | 0 | 0 | 0 |

Σύνολο | 42 (100%) | 31 (100%) | 11 (100%) | 42 (100%) |

Σύμφωνα με τον ανωτέρω πίνακα, το 79% των πράξεων της ΕΤΕ που υπογράφηκαν στο πλαίσιο της εντολής το 2008 θεωρούνται ιδιαίτερα συνεπή με τους στόχους και τις προτεραιότητές της, ενώ 21% είχαν βαθμολογία «μεσαίος». Κανένα σχέδιο δεν είχε βαθμολογία «μέτριο» ή «χαμηλό» στον πυλώνα 1, πράγμα που δείχνει την εκ των προτέρων διαλογή των πράξεων εκ μέρους της ΕΤΕπ.

Όσον αφορά την ποιότητα των σχεδίων (πυλώνας 2), για τα επενδυτικά δάνεια, το ποσοστό των «υψηλών» βαθμολογιών αντιπροσώπευσε το 48% των σχεδίων· «μεσαία» βαθμολογία δόθηκε στο 45% των σχεδίων. Δύο επενδυτικά σχέδια (6%) είχαν βαθμολογία «μέτρια», γεγονός που οφειλόταν π.χ. στις μέτριες ικανότητες διαχείρισης του φορέα όσον αφορά τη λειτουργία του σχεδίου. Σε τέτοιες περιπτώσεις, η ΕΤΕπ στοχεύει στη βελτίωση της κατάστασης μέσω των όρων του δανείου και της παρεχόμενης τεχνικής υποστήριξης. Όσον αφορά τα δάνεια για τις ΜΜΕ, δέκα πράξεις είχαν βαθμολογία «μεσαία» στον πυλώνα 2, ενώ ένα είχε βαθμολογία «υψηλό». Η αριθμητική υπεροχή των «μεσαίων» βαθμολογιών στις πράξεις αντικατοπτρίζει συνήθως την ποιότητα των ενδιάμεσων χρηματοπιστωτικών οργανισμών.

Από την άποψη της συμβολής της ΕΤΕπ στα σχέδια (πυλώνας 3), 64% των σχεδίων αξιολογήθηκε ότι θα ωφεληθεί από την «υψηλή» συμβολή της ΕΤΕπ, ενώ 36% βαθμολογήθηκε «μεσαίο».

Η συνεχιζόμενη εξωτερική αξιολόγηση της εξωτερικής εντολής της ΕΤΕπ προσφέρει εκ των υστέρων ανάλυση την σε βάθος του αντίκτυπου και της προστιθέμενης αξίας των πράξεων της ΕΤΕπ.

ΣΥΝΕΡΓΑΣΙΑ ΜΕ ΤΗΝ ΕΠΙΤΡΟΠΗ

Η απόφαση καλεί την Επιτροπή και την ΕΤΕπ να ενισχύσουν τη συνοχή των ενεργειών της ΕΤΕπ σε σχέση με τις εξωτερικές πολιτικές της ΕΕ με σκοπό τη μεγιστοποίηση των συνεργειών της χρηματοδότησης της ΕΤΕπ και των δημοσιονομικών πόρων της ΕΕ, κυρίως μέσω τακτικού και συστηματικού διαλόγου και έγκαιρων διαβουλεύσεων σχετικά με τις πολιτικές, τις στρατηγικές και τους διαύλους των σχεδίων. Για το σκοπό αυτό, η Επιτροπή και η ΕΤΕπ αποφάσισαν να καταρτίσουν ειδικό μνημόνιο συμφωνίας όπου καθορίζονται οι όροι και οι προϋποθέσεις αυτής της ενισχυμένης συνεργασίας. Το μνημόνιο αυτό υπογράφηκε στις 26 Μαΐου 2008.

Για να ενισχυθεί η συνοχή της συνολικής υποστήριξης που παρέχει η ΕΕ στις περιοχές που καλύπτονται από την εξωτερική εντολή, η Επιτροπή και η ΕΤΕπ συνεργάζονται ενεργά σε όργανα όπου η χρηματοδότηση της ΕΤΕπ συνδυάζεται με τους δημοσιονομικούς πόρους της ΕΕ, ειδικότερα μέσω του μέσου προενταξιακής βοήθειας (IPA) και του ευρωπαϊκού μέσου γειτονίας και εταιρικής σχέσης (ENPI). Διάφορες νέες πρωτοβουλίες που καθιερώθηκαν στο πλαίσιο αυτών των μέσων εστιάζονται στην υποστήριξη των επενδύσεων στις περιφέρειες που καλύπτονται από την απόφαση, ενισχύοντας ταυτόχρονα τη συνεργασία μεταξύ της Επιτροπής, της ΕΤΕπ και των άλλων ΔΧΟ.

Στα δυτικά Βαλκάνια, η Επιτροπή, η ΕΤΕπ, η Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ) και η Αναπτυξιακή Τράπεζα του Συμβουλίου της Ευρώπης (CEB) εργάστηκαν παράλληλα με τα κράτη μέλη για να θεσπίσουν ένα Επενδυτικό πλαίσιο για τα Δυτικά Βαλκάνια που συνδυάζει το συντονισμό των οικονομικών πόρων των επιχορηγήσεων στο πλαίσιο ενός κοινού μέσου επιχορηγήσεων με δανειοδότηση ΕΤΕπ-ΕΤΑΑ-CEB. Οι πόροι επιχορηγήσεων στο πλαίσιο της πρωτοβουλίας αυτής παρέχονται από το IPA, την ΕΤΕπ, την ΕΤΑΑ και τη CEB καθώς επίσης και από τα κράτη μέλη. Παράλληλα, ενισχύθηκε ο θεσμικός και ο τομεακός διάλογος με την Επιτροπή και άλλους σχετικούς ΔΧΟ μέσω μιας συμβουλευτικής ομάδας ΔΧΟ.

Προς όφελος της περιοχής της Μεσογείου και προκειμένου να ενισχυθεί η χρηματοδοτική στήριξη που παρέχεται με ιδίους πόρους της ΕΤΕπ, η ΕΤΕπ διαχειρίζεται δημοσιονομικούς πόρους της ΕΕ για παροχή τεχνικής υποστήριξης και για επιχειρηματικά κεφάλαια. Επιπλέον, επιλεγμένα δάνεια ΕΤΕ ωφελούνται από επιδοτήσεις επιτοκίου. Το 2008, ανατέθηκαν 14 διαδικασίες τεχνικής βοήθειας στις μεσογειακές χώρες, συνολικού ύψους 16,8 εκατ. ευρώ. Οι πράξεις επιχειρηματικού κεφαλαίου ανήλθαν σε 62 εκατ. ευρώ, πράγμα που αντιπροσωπεύει αύξηση κατά 32% έναντι των υπογραφών το 2007.

Το 2008 η Επιτροπή θέσπισε την επενδυτική διευκόλυνση γειτονίας, που έχει στόχο να συγκεντρώσει πρόσθετες χρηματοδοτήσεις για έργα υποδομής κυρίως στους τομείς της ενέργειας, των μεταφορών και του περιβάλλοντος σε όλη την περιοχή που καλύπτει η ευρωπαϊκή πολιτική γειτονίας, με την παροχή στήριξης μέσω επιχορηγήσεων για δανειοδοτικές πράξεις ευρωπαϊκών ΔΧΟ και ευρωπαϊκών διμερών οργάνων. Η ΕΤΕπ διαχειρίζεται επίσης το ταμείο καταπιστευμάτων NIF που συγκεντρώνει συνεισφορές από τα κράτη μέλη και άλλους χορηγούς.

Για την υποστήριξη της Νότιας Αφρικής, η ΕΤΕπ βοήθησε την Επιτροπή στο σχεδιασμό και την εφαρμογή εξειδικευμένων μέσων επιχειρηματικού κεφαλαίου με χρηματοδότηση από την ΕΕ για νοτιοαφρικανικές ΜΜΕ. Το δεύτερο μέσο επιχειρηματικού κεφαλαίου που συστάθηκε με ποσό 50 εκατ. ευρώ και για περίοδο πέντε ετών εφαρμόζεται σύμφωνα με το πρόγραμμα.

ΣΥΝΕΡΓΑΣΙΑ ΜΕ ΔΙΕΘΝΕΙΣ ΧΡΗΜΑΤΟΠΙΣΤΩΤΙΚΟΥΣ ΟΡΓΑΝΙΣΜΟΥΣ

Η ΕΤΕπ συνέχισε τη συνεργασία της με άλλους ΔΧΟ και ευρωπαϊκά διμερή όργανα το 2008 στα πλαίσια της εξωτερικής εντολής δανειοδότησης, αλλά και στο πλαίσιο των μέσων ιδίου κινδύνου της και της συμφωνίας του Κοτονού για τις χώρες ΑΚΕ. Ο συντονισμός των ΔΧΟ έχει ενισχυθεί μέσω διάφορων ενεργειών, συμπεριλαμβανομένης της παρακολούθησης των δραστηριοτήτων των ΔΧΟ, της αναθεώρησης των θεσμικών συμφωνιών μεταξύ της ΕΤΕπ και των άλλων ΔΧΟ, και της παρακολούθησης της προόδου της επιχειρησιακής συνεργασίας, προκειμένου να μεγιστοποιηθούν οι συνέργειες μεταξύ των αντίστοιχων ικανοτήτων και των δεξιοτήτων της ΕΤΕ και των άλλων ΔΧΟ.

Ειδικότερα, η τράπεζα συνεργάστηκε με άλλους ΔΧΟ τόσο μέσω της διοργανικής συμμετοχής σε οριζόντιες πρωτοβουλίες και θέματα (όπως το περιβάλλον, η διαχείριση κινδύνων, ο προγραμματισμός και ο προϋπολογισμός, τα νομικά θέματα, ο εσωτερικός λογιστικός έλεγχος, η αξιολόγηση, η συμμετοχή στις ετήσιες συνεδριάσεις των ΔΧΟ) όσο και μέσω της επιχειρησιακής συνεργασίας, διαφοροποιημένης κατά περιφέρεια. Όπως αναφέρεται στο κεφάλαιο 3, σημαντικός ήταν ο βαθμός συνεργασίας που επιτεύχθηκε ιδίως στο πλαίσιο φορέων που θεσπίστηκαν από την Επιτροπή, την ΕΤΕπ και άλλους ΔΧΟ στα δυτικά Βαλκάνια και στις χώρες που αφορά η Ευρωπαϊκή Πολιτική Γειτονίας. Ένας κατάλογος πράξεων που συγχρηματοδοτήθηκαν από την ΕΤΕπ και άλλους ΔΧΟ ή άλλα ευρωπαϊκά διμερή όργανα το 2008 παρουσιάζεται στο έγγραφο εργασίας. Το μερίδιο των δανείων ΕΤΕπ που συγχρηματοδοτήθηκαν με άλλους ΔΧΟ ή ευρωπαϊκά διμερή όργανα, από την άποψη του όγκου, αντιπροσώπευε το 55% των συνολικών υπογραφών στο πλαίσιο της απόφασης το 2008 έναντι 42% το 2007. Όσον αφορά τα επιχειρηματικά κεφάλαια, οι συγχρηματοδοτούμενες πράξεις αντιπροσώπευαν το 50% των υπογραφών.

Στην Τουρκία, η τράπεζα συνέχισε την από μακρού υφιστάμενη συνεργασία της με άλλους ΔΧΟ και ευρωπαϊκά διμερή όργανα, με συνέπεια τη συγχρηματοδότηση σημαντικού αριθμού σχεδίων, για σχέδια τόσο στο πλαίσιο της εντολής όσο και του προενταξιακού μέσου. Τον Νοέμβριο του 2008, η ΕΤΑΑ άρχισε να αναπτύσσει δραστηριότητες στην Τουρκία. Στο πλαίσιο αυτό, η Επιτροπή, η ΕΤΕπ και η ΕΤΑΑ συμμετείχαν σε μια συμφωνία τον Ιανουάριο του 2009 για να εξασφαλίσουν το συντονισμό μεταξύ των οργάνων και να βελτιστοποιήσουν τη χρήση των πρόσθετων πόρων, των γνώσεων και της πείρας της ΕΤΑΑ προς όφελος της χώρας.

Λαμβάνοντας υπόψη την οικονομική κρίση, η Επιτροπή και οι ΔΧΟ, συμπεριλαμβανομένης της ΕΤΕπ, έχουν ενισχύσει τις διαβουλεύσεις και τη συνεργασία τους στο πλαίσιο δέσμης του IPA για ανταπόκριση στην κρίση για να ακολουθήσουν μια συντονισμένη δράση ΕΚ-ΔΧΟ για τα δυτικά Βαλκάνια και την Τουρκία.

Στις χώρες που αφορά η Ευρωπαϊκή Πολιτική Γειτονίας, εντάθηκε η επιχειρησιακή συνεργασία με άλλους ΔΧΟ (ΕΤΑΑ, CEB, Nordic Investment Bank, Black Sea Trade and Development Bank) και ευρωπαϊκά διμερή όργανα (Agence Française de Développement (AFD), Kreditanstalt für Wiederaufbau (KfW), Oesterreichische Entwicklungsbank) στο πλαίσιο της επενδυτικής διευκόλυνσης γειτονίας (ΕΔΓ/NIF). Δημιουργήθηκε ένας κοινός δίαυλος έργων, που υποστηρίζεται από χρηματοδοτικούς πόρους επιχορηγήσεων της Επιτροπής για τις περιφέρειες της Ανατολής και του Νότου, με καθορισμό του ηγετικού ΔΧΟ.

Στη Νότια Γειτονία / Μεσόγειο, η Τράπεζα συνέχισε τη στενή συνεργασία με τα ευρωπαϊκά διμερή όργανα, ειδικότερα την AFD και την KfW. Επιπλέον, η ΕΤΕπ ενέτεινε το διάλογό της με την Παγκόσμια Τράπεζα, ο οποίος περιλαμβάνει συγκεκριμένους τομείς όπως η ενέργεια, και συνέχισε το θεσμικό διάλογο στην Ομάδα του Λουξεμβούργου με την Παγκόσμια Τράπεζα, το ΔΝΤ και την ΕΚ.

Στην Ανατολική Γειτονία και τη Ρωσία, η θεσμική και λειτουργική συνεργασία με την ΕΤΑΑ έχει ενταθεί στο πλαίσιο του τριμερούς μνημονίου συμφωνίας ΕΚ-ΕΤΕ-ΕΤΑΑ. Τα μέτρα περιλαμβάνουν τη δημιουργία ενός κοινού διαύλου και τη συμφωνία για τις πολιτικές πλαισίου για κάθε επιλέξιμο τομέα υπό την ηγεσία της Επιτροπής. Τα πρώτα σχέδια ΕΤΕπ-ΕΤΑΑ στο πλαίσιο της εντολής 2007-2013 υπογράφηκαν στην Ουκρανία και τη Δημοκρατία της Μολδαβίας.

Στην περιφέρεια της Ασίας και της Λατινικής Αμερικής, η Τράπεζα συνέχισε την επιχειρησιακή συνεργασία της με την Asian Development Bank συμπεριλαμβανομένου του προσδιορισμού ευκαιριών συγχρηματοδότησης, μετά από την υπογραφή μνημονίου συμφωνίας το 2007. Η ΕΤΕπ υπέγραψε επίσης το 2008 κοινή δήλωση συνεργασίας με την Corporación Andina de Fomento (CAF).

Στη Νότια Αφρική το σχέδιο της ΕΤΕπ στον τομέα της κοινωνικής κατοικίας συμπλήρωσε τις πράξεις στον ίδιο τομέα από την AFD και την Netherlands Development Finance Company.

Στα πλαίσια της ετήσιας επίσκεψής τους στα θεσμικά όργανα της ΕΕ, οι διευθυντές της Παγκόσμιας Τράπεζας οι αρμόδιοι για θέματα ΕΕ επισκέφτηκαν την ΕΤΕπ τον Μάρτιο του 2008 και συναντήθηκαν με τη Διοικούσα επιτροπή και το προσωπικό της ΕΤΕπ.

Τον Ιούνιο του 2008, η ΕΤΕπ υπέγραψε κοινή δήλωση συνεργασίας με την CEB, που δίνει έμφαση στους διάφορους τομείς κοινού ενδιαφέροντος και τους μηχανισμούς συνεργασίας των δύο ιδρυμάτων, με ιδιαίτερη έμφαση στους κοινωνικούς τομείς, την αστική ανάπτυξη, το ανθρώπινο δυναμικό και το περιβάλλον. Επιπλέον, στην ΕΤΕπ παραχωρήθηκε καθεστώς παρατηρητή στην Black Sea Trade and Development Bank.

Πιο σημαντικό είναι ότι έχει αρχίσει εσωτερικός προβληματισμός στην ΕΤΕπ σχετικά με τρόπους προώθησης της εφαρμογής της «αμοιβαίας εμπιστοσύνης» μεταξύ των ΔΧΟ που συγχρηματοδοτούν το ίδιο σχέδιο, προκειμένου να μεγιστοποιηθούν οι συνέργειες και η αποδοτικότητα προς όφελος των δανειζόμενων. Αυτή η βασική αρχή υποστηρίζεται σε γενικές γραμμές από άλλους σημαντικούς ΔΧΟ και ευρωπαϊκά διμερή όργανα και θα αναπτυχθεί περαιτέρω στο μέλλον, αρχής γενομένης από ένα πιλοτικό πρόγραμμα με την AFD και την KfW.

[1] SEC(2009)[…]

[2] Η επένδυση εντάσσεται στον τομέα «βιομηχανία & υπηρεσίες» και συμβάλλει έμμεσα στους στόχους πολιτικής της ΕΕ που αφορούν τη βιώσιμη παραγωγή ενέργειας και το μετριασμό της κλιματικής αλλαγής.